**Zadarnic**

*Mihai\_iunian\_gindu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am dizolvat în eter

Roca dură în care îmi făcusem

Chip cioplit,

Nesăbuit căutător

Al infinitului...

Am înecat în mare

Amarul existenţial

Al unei clipe

În care mi-am ucis devenirea,

Neştiutor călător

Într-un impropriu timp,

Pe un drum abisal, rătăcit....

Am aruncat înspre Soare

Un prototip al viitorului

Ce s-a dezintegrat imediat,

Sub povara unei călduri prea mari,

Asemeni aripilor de ceară ale lui Icar,

Neputincios creator

Împietrit de blestemul

De a-şi fi trădat Dumnezeul...